Օգոստոսի 7-ին պրակտիկայի մասնակիցները հանդիպում ունեցան ՎիվաՍել-ՄՏՍ-ի գլխավոր տնօրեն Ռալֆ Յիրիկյանի հետ: Պարոն Յիրիկյանը սկզբում խոսեց ՎիվաՍել-ՄՏՍ-ի ընդհանուր գործունեության մասին, ապա ավելի կոնկրետ ներկայացրեց բարեխղճության ապահովմանն ուղղված գործողությունները: Ներկայացվեց ՎիվաՍել-ՄՏՍ-ի ստեղծման նախապատմությունը և արժեքները, ինչպես նաև աշխատակիցների ընտրության կարգը և էթիկայի կանոններից մի քանիսը: Մասնակիցները հնարավորություն ունեցան ուղղելու իրենց բոլոր հարցերը: Ռալֆ Յիրիկյանը անձամբ շրջայց կազմակերպեց ՎիվաՍել-ՄՏՍ-ի կենտրոնական գրասենյակի բոլոր հարկերում և մանրամասն ներկայացրեց կազմակերպության գործունեությունը: Մասնակիցները նույնիսկ հյուրընկալվեցին պարոն Յիրիկյանի առանձնասենյակում: